২০১৩ মহিলা ক্রিকেট বিশ্বকাপ
২০১৩ মহিলা ক্রিকেট বিশ্বকাপ (ইংরেজি: 2013 Women's Cricket World Cup) মহিলা ক্রিকেট বিশ্বকাপের ১০ম আসর। মহিলা ক্রিকেট বিশ্বকাপের এ প্রতিযোগিতাটি স্বাগতিক ভারতে তৃতীয়বারের মতো ৩১ জানুয়ারি-১৭ ফেব্রুয়ারি, ২০১৩ সালে অনুষ্ঠিত হয়। এরপূর্বে ভারত ১৯৭৮ এবং ১৯৯৭ সালে মহিলা ক্রিকেট বিশ্বকাপের স্বাগতিক দেশের মর্যাদা পেয়েছিল। প্রতিযোগিতায় অস্ট্রেলিয়ার নারীরা ৬ষ্ঠবারের মতো ট্রফি জয় করে। চূড়ান্ত খেলায় তারা ওয়েস্ট ইন্ডিজ মহিলা দলকে ১১৪ রানের বিশাল ব্যবধানে পরাভূত করে।